b"\n_START_ARTICLE_\nCulicoides\n_START_SECTION_\nDescripci\xc3\xb3\n_START_PARAGRAPH_\nEls adults s\xc3\xb3n insectes petits i foscos d'uns 1\xe2\x80\x933 mm de llargada. Tenen les antenes allargues i amb 15 segments, molt densament piloses en els mascle i menys en les femelles. El t\xc3\xb2rax porta un parell d'ales amb taques._NEWLINE_Tant mascles com femelles s'alimenten del n\xc3\xa8ctar, per\xc3\xb2 nom\xc3\xa9s les femelles tamb\xc3\xa9 s'alimenten de sang la qual necessiten per la maduraci\xc3\xb3 dels seus ous fertilitzats. Les femelles t\xc3\xadpicament piquen als moments del crepuscles sovint agrupades en eixams densos i normalment prop de l'aigua, aiguamolls o de la vegetaci\xc3\xb3 en descomposici\xc3\xb3._NEWLINE_Les femelles ponen els ous en molts h\xc3\xa0bitats diferents des de la vegetaci\xc3\xb3 aqu\xc3\xa0tica, corrents d'aigua, s\xc3\xb2l entollat o munts de fems. Les larves s\xc3\xb3n blanques i llises. Les pupes tenen el cefalot\xc3\xb2rax fusionat i trompetes respirat\xc3\xb2ries primes i amb l'abdomen segmentat. Els adults emergeixen despr\xc3\xa9s de 3 a 7 dies._NEWLINE_La picada dels Culicoides se sent com una punxada aguda i sovint \xc3\xa9s seguida d'irritaci\xc3\xb3 que pot desapar\xc3\xa8ixer en unes poques hores o durar uns dies.\n_START_SECTION_\nCulicoides com a vector\n_START_PARAGRAPH_\nDiferents esp\xc3\xa8cies de Culicoides s\xc3\xb3n vectors per als seg\xc3\xbcents agents infecciosos: Mansonella spp. (M. ozzardi, M. perstans, M. streptocerca), Onchocerca gibsonii O. cervicalis, Leucocytozoon, Plasmodium agamae, virus de la llengua blava, malaltia equina africana, febre efemeral del bov\xc3\xad (C. osystoma i C. nipponesis), virus Akabane, picor de Queensland i malaltia hemorr\xc3\xa0gica epizo\xc3\xb2tica.\n_START_SECTION_\nVirus de la llengua blava a Europa\n_START_PARAGRAPH_\nEl 2006, es va registrar per primera vegada el virus de la llengua blava al nord d'Europa. Els anys 2007 i 2008, hi va haver brots importants, arribant fins a Noruega, i l'any 2009 el brot va ser menor. Es creu que les esp\xc3\xa8cies capaces de la transmissi\xc3\xb3 del virus de la llengua blava al nord d'Europa eren diferents de les que ho fan m\xc3\xa9s al sud i es pensa que al nord d'Europa la transmissi\xc3\xb3 del virus va estar a c\xc3\xa0rrec de les esp\xc3\xa8cies del complex Culicoides obsoletus i del complex Culicoides pulicaris."